CELEX: 62017CN0258
Language: et
Date: 2017-05-15 00:00:00
Title: Kohtuasi C-258/17: Eelotsusetaotlus, mille on esitanud Verwaltungsgerichtshof (Austria) 15. mail 2017 – E.B. versus Versicherungsanstalt öffentlich Bediensteter BVA

28.8.2017   
            
            
               ET
            
            
               Euroopa Liidu Teataja
            
            
               C 283/16
            
         Eelotsusetaotlus, mille on esitanud Verwaltungsgerichtshof (Austria) 15. mail 2017 – E.B. versus Versicherungsanstalt öffentlich Bediensteter BVA
   (Kohtuasi C-258/17)
   (2017/C 283/23)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof (Austria kõrgeim halduskohus)
   
      Põhikohtuasja pooled
   
   
      Kassaator: E.B.
   
      Vastustaja kassatsioonimenetluses: Versicherungsanstalt öffentlich Bediensteter BVA
   
      Eelotsuse küsimused
   
   
               1.
            
            
               Kas nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (1) (edaspidi „direktiiv 2000/78/EÜ“), artikliga 2 on vastuolus olukord, kus ametnike distsiplinaarvastutust käsitlevate õigusnormide alusel tehtud haldusotsus (distsiplinaarotsus), mis on liikmesriigi õiguse alusel muutunud lõplikuks ja millega ametnik saadeti pensionile koos pensioni vähendamisega, säilitab oma õigust kujundava toime, kui
               viidatud haldusotsuse tegemise ajal ei olnud liidu õiguse asjaomased sätted, eelkõige direktiiv 2000/78/EÜ veel selle otsuse suhtes kohaldatavad, kuid
               samalaadne (oletuslik) otsus oleks direktiiviga 2000/78/EÜ vastuolus juhul, kui see tehtaks viidatud direktiivi ajalises kohaldamisalas?
            
         
               2.
            
            
               Kui esimesele küsimusele tuleb vastata jaatavalt, siis kas mittediskrimineeriva olukorra loomiseks
               
                           a./
                        
                        
                           on liidu õiguse asjakohaste sätete põhjal nõutav, et ametniku pensioni arvutamisel tuleb teda kohelda nii, nagu ta oleks ajavahemikul haldusotsuse jõustumisest kuni seadusega ette nähtud pensioniikka jõudmiseni olnud teenistuses, mitte pensionil, või
                        
                     
                           b./
                        
                        
                           piisab sellest, kui tunnustada õigust vähendamata pensionile, millele tal oleks olnud pensionile jäämisest tulenevalt õigus haldusotsuses märgitud ajal?
                        
                     
         
               3.
            
            
               Kas vastus teisele küsimusele oleneb sellest, kas ametnik näitas enne pensioniea saabumist üles initsiatiivi asuda tegelikult riigi teenistusse?
            
         
               4.
            
            
               Kui (vajadusel ka kolmandas küsimuses märgitud asjaoludest olenevalt) on pensioni protsentuaalse vähendamise tagasiulatuvalt tühistamine piisav, siis
               kas direktiivis 2000/78/EÜ sätestatud diskrimineerimise keeld võib põhjendada liidu õiguse kohaldamise esimust liidu õigusega vastuolus olevate liikmesriigi õigusnormide suhtes, mida liikmesriigi kohtunik peab pensioni kindlaksmääramisel järgima ka selle ajavahemiku osas, mis eelneb ajale, mil direktiiv 2000/78/EÜ muutus liikmesriigis vahetult kohaldatavaks?
            
         
               5.
            
            
               Kui neljandale küsimusele tuleb vastata jaatavalt, siis millisest ajast tekib selline „tagasiulatuv mõju“?
            
         
      (1)  EÜT L 303, 2.12.2000, lk 16; ELT eriväljaanne 05/04, lk 79.